Document ID: 32014D0351

ODLUKA VIJEĆA
od 13. svibnja 2014.
o sklapanju Protokola dogovorenog između Europske unije i Republike Madagaskara o utvrđivanju mogućnosti ribolova i financijskom doprinosu predviđenih Sporazumom o partnerstvu u ribarstvu između dviju stranaka koji je trenutačno na snazi
(2014/351/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. točkom (a),
uzimajući u obzir prijedlog Europske komisije,
uzimajući u obzir suglasnost Europskog parlamenta,
budući da:
(1)
Dana 15. studenog 2007. Vijeće je donijelo Uredbu (EZ) br. 31/2008 o sklapanju Sporazuma o partnerstvu u ribarstvu između Europske zajednice i Republike Madagaskara (1) (dalje u tekstu „Sporazum o partnerstvu”).
(2)
Unija je s Republikom Madagaskarom pregovarala o novom Protokolu kojim se plovilima EU-a odobravaju ribolovne mogućnosti u vodama nad kojima Madagaskar ima suverenitet ili nadležnost u pogledu ribolova (dalje u tekstu „novi Protokol”).
(3)
Taj novi Protokol potpisan je na temelju Odluke Vijeća 2012/826/EU (2) i privremeno se primjenjuje od 28. studenog 2012.
(4)
Novi Protokol trebalo bi odobriti,
DONIJELO JE OVU ODLUKU:
Članak 1.
Protokol dogovoren između Europske unije i Republike Madagaskara o utvrđivanju mogućnosti ribolova i financijskom doprinosu predviđenih Sporazumom o partnerstvu u ribarstvu između dviju stranaka koji je trenutačno na snazi (dalje u tekstu „Protokol”) (3) odobrava se u ime Unije.
Članak 2.
Predsjednik Vijeća u ime Unije daje obavijest iz članka 16. Protokola (4).
Članak 3.
Ova Odluka stupa na snagu na dan donošenja.
Sastavljeno u Bruxellesu 13. svibnja 2014.

Labels: 18
15
5
6